
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


15 Δεκεμβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 4426 


ΑΠΟΦΑΣΕΙΣ 

Αριθμ. 2043 _ 

Ίδρυση Εργαστηρίου με τίτλο «Οικονομικά και 
Διαχείριση της Βιώσιμης Ανάπτυξης (Εοοποιτικϊ 
9πά Μ3ΐΊ396ηΊθΐΊΐ οί 5υ5ΐ3Ϊη36Ιθ ΟενθΙοριπεπΐ 
(ΕΜ5ϋ) Ρθ5θ3Γθή υηϊΙ)»του τμήματος Οικονομι¬ 
κών Επιστημών της Σχολής Οικονομικών και Πε¬ 
ριφερειακών Σπουδών του Πανεπιστημίου Μακε¬ 
δονίας και έγκριση του εσωτερικού κανονισμού 
λειτουργίας του. 

Ο ΠΡΥΤΑΝΗΣ 

ΤΟΥ ΠΑΝΕΠΙΣΤΗΜΙΟΥ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 28 και 29 του ν. 4485/2017 
(Α' 114) «Οργάνωση και λειτουργία της ανώτατης εκπαί¬ 
δευσης, ρυθμίσεις για την έρευνα και άλλες διατάξεις». 

2. Τις διατάξεις του άρθρου 80 παρ. 22α του ν. 4009/ 
2011 (Α' 195) «Δομή, λειτουργία, διασφάλιση της ποιό¬ 
τητας των σπουδών και διεθνοποίηση των ανώτατων 
εκπαιδευτικών ιδρυμάτων». 

3. Την υπ' αριθμ. 1/13.9.2017 απόφαση της Συνέλευσης 
του τμήματος Οικονομικών Επιστημών του Πανεπιστη¬ 
μίου Μακεδονίας. 

4. Την υπ' αριθμ. 4/29.9.2017 απόφαση της Συγκλήτου 
του Πανεπιστημίου Μακεδονίας. 

5. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού και 
του προϋπολογισμού του Πανεπιστημίου Μακεδονίας, 
αποφασίζουμε: 

Την ίδρυση Εργαστηρίου με τίτλο «Οικονομικά και 
Διαχείριση της Βιώσιμης Ανάπτυξης (Ε<:οηοηηίθ5 3πά 
Μ3Π39ειτΐθηΐ οί 5υ5ΐ3ίη361θ ΟθνθΙοριπθπΐ (ΕΜ5ϋ) 
Βθ5θ3Γθή υπίΐ)» στο τμήμα Οικονομικών Επιστημών 
της Σχολής Οικονομικών και Περιφερειακών Σπουδών 
του Πανεπιστημίου Μακεδονίας και καθορίζουμε τον 
εσωτερικό κανονισμό λειτουργίας του ως εξής: 

Άρθρο 1 
Ίδρυση 

Ιδρύεται στο τμήμα Οικονομικών Επιστημών της Σχο¬ 
λής Οικονομικών και Περιφερειακών Σπουδών του Πανε¬ 
πιστημίου Μακεδονίαςτο Εργαστήριο με τίτλο «Οικονο¬ 
μικά και Διαχείριση της Βιώσιμης Ανάπτυξης (ΕοοηοητίοΒ 


3ηά Μ3Π39θητθπΐ οί 5υ5ΐ3ίη301θ ϋθνθίοριτίθηΐ (ΕΜ5ϋ) 
Βθ5θ3ΐτίι υπίΐ)» το οποίο δραστηριοποιείται στη διεξα¬ 
γωγή εκπαιδευτικού, ερευνητικού, αναπτυξιακού και 
επαγγελματικού έργου σε θέματα που σχετίζονται άμεσα 
ή έμμεσα με το γνωστικό αντικείμενο που περιγράφει ο 
τίτλος του και εξειδικεύονται στο άρθρο 3 του παρόντος. 

Άρθρο 2 

Σκοπός 

Ο κύριος σκοπός του Εργαστηρίου είναι η προαγω¬ 
γή της βασικής και εφαρμοσμένης έρευνας σε θέματα 
Οικονομικών και Διαχείρισης της Βιώσιμης Ανάπτυξης, 
η προώθηση της ερευνητικής και αναπτυξιακής συ¬ 
νεργασίας μεταξύ εκπαιδευτικών, επιχειρηματικών και 
κοινωνικών φορέων για την εδραίωση των στόχων της 
Βιώσιμης Ανάπτυξης και η κάλυψη εκπαιδευτικών ανα¬ 
γκών στα γνωστικά αντικείμενα της Βιώσιμης Ανάπτυξης 
σε προπτυχιακό και μεταπτυχιακό επίπεδο, τόσο του 
τμήματος Οικονομικών Επιστημών, όσο και του Πανε¬ 
πιστημίου Μακεδονίας, γενικότερα. Το αντικείμενο του 
Εργαστηρίου είναι η έρευνα, βασική και εφαρμοσμέ¬ 
νη, και η εκπαίδευση, τυπική και άτυπη, σε θέματα που 
άπτονται στο σχεδίασμά και υλοποίηση αναπτυξιακών 
οικονομικών σχεδίων σε όλα τα επίπεδα, περιφερεια¬ 
κό, εθνικό, τοπικό ή ακόμη και σε επίπεδο λειτουργικής 
μονάδας, λαμβάνοντας υπόψη την περιβαλλοντική και 
κοινωνική διάσταση. 

Άρθρο 3 

Τομείς δραστηριότητας 

Οι δραστηριότητες του Εργαστηρίου επικεντρώνο¬ 
νται στην προαγωγή της θεωρητικής και εφαρμοσμένης 
έρευνας, της εκπαίδευσης, επιμόρφωσης και ενημέρω¬ 
σης καθώς και της συμμετοχής σε χρηματοδοτούμενα 
προγράμματα στα γνωστικά αντικείμενα του Εργαστηρί¬ 
ου. Πιο συγκεκριμένα, η ερευνητική δραστηριότητα του 
Εργαστηρίου επικεντρώνεται στους εξής τομείς: 

- Προαγωγή της επιστήμης στα γνωστικά αντικείμενα 
που δραστηριοποιείται μέσω της υποστήριξης του ερευ¬ 
νητικού έργου των μελών του Εργαστηρίου. 

- Προώθηση της διεπιστημονικής συνεργασίας σε θέ¬ 
ματα Βιώσιμης Ανάπτυξης τόσο εντός του Πανεπιστη¬ 
μίου Μακεδονίας όσο και με άλλα Διεθνή Ινστιτούτα, 
Κέντρα Ερευνών, Ακαδημαϊκά Ιδρύματα, επιστημονι¬ 
κούς και λοιπούς φορείς, υπό την προϋπόθεση ότι οι 

επιστημονικοί τους στόχοι συμπίπτουν, είναι συναφείς 
ή αλληλοσυμπληρώνονται με εκείνους του Εργαστη¬ 
ρίου, μέσα σε πνεύμα αμοιβαιότητας, ολοκληρωμένης 
επιστημονικής προσέγγισης και συλλογικής εργασίας. 

- Υποστήριξη κατάθεσης προτάσεων αλλά και υλοποί¬ 
ησης ερευνητικών και αναπτυξιακών έργων που χρημα¬ 
τοδοτούνται από διεθνείς και εθνικούς φορείς. 

- Παροχή υπηρεσιών προς ιδιωτικές και δημόσιες επι¬ 
χειρήσεις και οργανισμούς υπό τη μορφή της παροχής 
εξειδικευμένου και υψηλής ποιότητας έργου σε επίπεδο 
μελετών, συμβουλευτικών υπηρεσιών και συνεργασιών 
σε ερευνητικά προγράμματα. 

- Διάχυση της παρεχόμενης γνώσης μέσω της δημο¬ 
σίευσης επιστημονικών άρθρων, βιβλίων, μονογραφιών 
κ.λπ. 

- Οργάνωση ή συν-διοργάνωση σεμιναρίων, ημερίδων, 
συμποσίων, συνεδρίων με συμμετοχή εξειδικευμένων 
επιστημόνων και προσωπικοτήτων με αναγνωρισμένο 
κύρος από την Ελλάδα και το εξωτερικό για την προώ¬ 
θηση των στόχων και την καθιέρωση του Εργαστηρίου. 

- Συμβολή στη βελτίωση της διδασκαλίας υπαρχόντων 
μαθημάτων σχετικών με την Βιώσιμη Ανάπτυξη στο πρό¬ 
γραμμα σπουδών του τμήματος και η πιθανή εισαγωγή 
νέων σχετικών μαθημάτων ή την προσαρμογή της ύλης 
υπαρχόντων μαθημάτων τόσο στο τμήμα Οικονομικών 
Επιστημών όσο και σε άλλα τμήματα του Πανεπιστημί¬ 
ου Μακεδονίας, σε προπτυχιακό και σε μεταπτυχιακό 
επίπεδο. 

- Δημιουργία εκπαιδευτικού υλικού για την προσφορά 
εκπαιδευτικών ενοτήτων που θα βοηθήσουν στελέχη 
του δημοσίου και του ιδιωτικού τομέα στην κατανόηση 
του πλαισίου της Βιώσιμης Ανάπτυξης, την εξοικείωση 
στη χρήση των απαραίτητων εργαλείων ώστε να συμμε- 
τάσχουν στη διαμόρφωση στρατηγικών και την εφαρ¬ 
μογή βιώσιμων πρακτικών. 

- Δημιουργία της απαραίτητης υποδομής για την ηλε¬ 
κτρονική (σύγχρονη ή ασύγχρονη) παράδοση εκπαιδευ¬ 
τικών ενοτήτων για στελέχη οργανισμών και επιχειρή¬ 
σεων στα πλαίσια της Διά Βίου Μάθησης. 

Άρθρο 4 
Προσωπικό 

Το προσωπικό του Εργαστηρίου αποτελείται, βάσει 
της κείμενης νομοθεσίας και των σχετικών αποφάσεων 
των αρμόδιων συλλογικών οργάνων, από μέλη του Δι¬ 
δακτικού Ερευνητικού Προσωπικού (Δ.Ε.Π.),του Ειδικού 
Εκπαιδευτικού Προσωπικού (Ε.Ε.Π.) και του Εργαστηρια¬ 
κού Διδακτικού Προσωπικού (Ε.ΔΙ.Π.), του τμήματος Οι¬ 
κονομικών Επιστημών του Πανεπιστημίου Μακεδονίας, 
ή/και άλλων τμημάτων ή/και Ιδρυμάτων, που κατέχουν 
θέσεις των οποίων το γνωστικό αντικείμενο εμπίπτει στα 
διδακτικά και ερευνητικά ενδιαφέροντα του Εργαστηρί¬ 
ου, από εξωτερικούς συνεργάτες -ειδικούς επιστήμονες, 
από μέλη του ΕιδικούΤεχνικού Εργαστηριακού Προσω¬ 
πικού (Ε.Τ.Ε.Π.), καθώς και από μέλη του λοιπού επιστη¬ 
μονικού προσωπικού και του διοικητικού προσωπικού 
που τοποθετούνται στο εργαστήριο με βάση την κείμενη 
νομοθεσία. 


Άρθρο 5 

Διοίκηση - Αρμοδιότητες 

Ί. Το Εργαστήριο διευθύνεται από μέλος Δ.Ε.Π. αντί¬ 
στοιχου γνωστικού αντικειμένου του τμήματος Οικονο¬ 
μικών του Πανεπιστημίου Μακεδονίας, που ορίζεται με 
την υφιστάμενη νομοθεσία (άρθρο 29 του ν. 4485/2017). 

2. Ο διευθυντής του Εργαστηρίου ασκεί τις αρμοδιό¬ 
τητες που ορίζονται από την υφιστάμενη νομοθεσία και 
τον Κανονισμό Λειτουργίας του Εργαστηρίου, μεταξύ 
των οποίων περιλαμβάνονται και οι εξής αρμοδιότητες: 
ο συντονισμός του έργου του Εργαστηρίου, η κατάρτιση 
και υποβολή στη Γενική Συνέλευση του τμήματος του 
ετήσιου προγράμματος λειτουργίας του Εργαστηρίου 
και η μέριμνα για την τήρηση του, η μέριμνα για τη στε- 
λέχωση, την οικονομική διαχείριση και την κατανομή 
των χώρων του Εργαστηρίου, η εισήγηση στη Συνέλευση 
του τμήματος για τον ορισμό των υπευθύνων για τα ανα¬ 
λώσιμα υλικά και τον κινητό εξοπλισμό και η υπογραφή 
κάθε εξερχόμενου του Εργαστηρίου εγγράφου. 

3. Στο πλαίσιο του Εργαστηρίου, μετά από πρόταση 
μελών του Εργαστηρίου, δύνανται να δημιουργηθούν 
μονάδες με σκοπό την αποτελεσματικότερη λειτουργία 
του Εργαστηρίου. 

Άρθρο 6 

Εγκατάσταση - Λειτουργία 

Ι.Το Εργαστήριο λειτουργεί σύμφωνα με τον κανο¬ 
νισμό του Πανεπιστημίου Μακεδονίας, σε χώρους που 
παραχωρούνται σε αυτό για την εγκατάσταση του τεχνι¬ 
κού εξοπλισμού που είναι αναγκαίος για τη διεξαγωγή 
των ερευνητικών και εκπαιδευτικών δραστηριοτήτων 
του στις κτιριακές εγκαταστάσεις του Πανεπιστημίου 
Μακεδονίας. Στο χώρο εγκατάστασης του Εργαστηρίου 
τοποθετείται πινακίδα με τον τίτλο του. 

2.0 Διευθυντής ενημερώνεται πριν από τη διεξαγωγή 
κάθε εργασίας που γίνεται στο Εργαστήριο, στα πλαί¬ 
σια ερευνητικού προγράμματος ή άλλου έργου, που 
έχει αποφασισθεί και καθορίζει, μέσα στα πλαίσια της 
αποστολής του Εργαστηρίου, την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

3. Ο Διευθυντής έχει την ευθύνη για την εν γένει λει¬ 
τουργία των μονάδων του εργαστηρίου, τη χρησιμο¬ 
ποίηση οργάνων και υλικών που ανήκουν σε αυτό, την 
παραμονή των εργαζομένων (προσωπικού, φοιτητών, 
επισκεπτών) στους χώρους, καθώς και για την προστα¬ 
σία των οργάνων και εγκαταστάσεων του εργαστηρίου 
από βλάβες. 

4. Η χρησιμοποίηση ειδικών οργάνων του Εργαστη¬ 
ρίου επιτρέπεται μόνο στο προσωπικό του ή άλλους 
ερευνητές, που διαθέτουν ειδική επί των οργάνων αυ¬ 
τών εκπαίδευση και εξουσιοδότηση από το Διευθυντή 
αυτού. Κινητά όργανα και σκεύη, τα οποία παραδίδονται 
για τη διεξαγωγή εργασιών, επιστρέφονται, μετά τη χρη¬ 
σιμοποίηση τους, στην κατάσταση που είχαν παραδοθεί. 

5. Με εισήγηση του Διευθυντή στα αρμόδια όργανα 
του τμήματος είναι δυνατή η πρόσληψη επιστημόνων 
σε τομείς σχετικούς με τις διδακτικές και ερευνητικές 
δραστηριότητες του Εργαστηρίου, σύμφωνα με την 
ισχύουσα νομοθεσία. 




Τεύχος Β'4426/15.12.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


58679 


6.0 Διευθυντής μπορεί να αναθέτει σε μέλος Ειδικού 
Τεχνικού Εργαστηριακού Προσωπικού (Ε.Τ.Ε.Π.) την υπο¬ 
στήριξη του εργαστηρίου. 

Άρθρο 7 

Έσοδα 

Τα έσοδα του Εργαστηρίου προέρχονται από: 

1. Την εκτέλεση ερευνητικών ή/και αναπτυξιακών 
προγραμμάτων η χρηματοδότηση των οποίων μπορεί 
να πραγματοποιείται από εθνικού ή/και διεθνείς φορείς 
του ιδιωτικού ή και του δημόσιου τομέα, κ.α. 

2. Τη διάθεση ερευνητικών και εν γένει επιστημονικών 
προϊόντων. 

3. Τη διεξαγωγή ειδικών ημερίδων, σεμιναρίων, διαλέ¬ 
ξεων, συνεδρίων, θερινών σχολείων και επιστημονικών 
εκδόσεων. 

4. Την παροχή υπηρεσιών σύμφωνα με την κείμενη 
νομοθεσία. 

5. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις, 
νομικά πρόσωπα δημοσίου και ιδιωτικού δικαίου και 
φυσικά πρόσωπα. 

6. Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο Μακεδονίας για τους 
σκοπούς του Εργαστηρίου. 

7. Από κάθε άλλη νόμιμη πηγή. 

Διευκρινίζεται ότι η οικονομική διαχείριση των εσό¬ 
δων που θα προέρχονται από την εκτέλεση κάδε είδους 
έργων και των σχετικών δαπανών, θα γίνεται από την 
Επιτροπή Ερευνών τού Πανεπιστήμιου Μακεδονίας (Ει¬ 
δικός Λογαριασμός Κονδυλίων Έρευνας, Πανεπιστήμιο 
Μακεδονίας). 

Άρθρο 8 

Τηρούμενα βιβλία 

Για τις ανάγκες του Εργαστηρίου τηρούνται τα ακό¬ 
λουθα βιβλία και στοιχεία: Πρωτόκολλο εισερχόμενης - 
εξερχόμενης αλληλογραφίας, Βιβλίο περιουσιακών 
στοιχείων, Φάκελος οικονομικών στοιχείων κάθε έτους, 
Αρχείο ερευνητικών προγραμμάτων, Βαθμολόγια φοι¬ 
τητών, Βιβλίο μεταβολών προσωπικού και Κατάλογος 
επιστημονικών βιβλίων, περιοδικών και οργάνων. 

Με απόφαση του διευθυντή μπορεί να τηρείται και 
κάθε άλλο βιβλίο ή στοιχείο που προβλέπεται από ει¬ 
δικές διατάξεις ή κρίνεται απαραίτητο για την εύρυθμη 
λειτουργία του Εργαστηρίου. 

Εσωτερικός Κανονισμός Λειτουργίας του Εργαστηρίου 
με τίτλο «Οικονομικά και Διαχείριση της Βιώσιμης Ανά¬ 
πτυξης» («Εεοηοιηίεί 3πά Μ3Π39θΐηθηΐ οί 5υ5ΐ3ίπ301θ 
ϋθνθίοριτίθηΐ (ΕΜ50)» ΚθβθβιτΡι 1)ηίΐ). 

Άρθρο 1 

Γνωστικό Αντικείμενο 

Το Εργαστήριο με τίτλο «Οικονομικά και Διαχείριση 
της Βιώσιμης Ανάπτυξης» του τμήματος Οικονομικών 
Επιστημών του Πανεπιστημίου Μακεδονίας εξυπηρετεί 
τις εκπαιδευτικές και ερευνητικές ανάγκες στο γνωστι¬ 
κό αντικείμενο της Βιώσιμης Ανάπτυξης και ειδικότερα 
σε θέματα που άπτονται στο σχεδίασμά και υλοποίηση 


αναπτυξιακών οικονομικών σχεδίων σε όλα τα επίπεδα, 
περιφερειακό, εθνικό, τοπικό ή ακόμη και σε επίπεδο λει¬ 
τουργικής μονάδας, λαμβάνοντας υπόψη την περιβαλλο¬ 
ντική και κοινωνική διάσταση. Τα παρακάτω αποτελούν 
τα σημαντικότερα πεδία της θεματολογίας του εργαστη¬ 
ρίου, τα οποία προφανώς θα διευρύνονται καθώς θα 
αναπτύσσονται νέες συνεργασίες και θα εμπλουτίζονται 
παρακολουθώντας τις εξελίξεις στο πεδίο της Βιώσιμης 
Ανάπτυξης: 

- Κλιματική Αλλαγή 

- Βιοποικιλότητα 

- Διαχείριση Φυσικών Πόρων 

- Χρήση Εργαλείων Περιβαλλοντικής Πολιτικής (περι¬ 
βαλλοντικοί φόροι, άδειες εκπομπής ρύπων, περιβαλ¬ 
λοντική ενημέρωση/διαφήμιση, κ.λπ.) 

- Διεθνείς Περιβαλλοντικές Συμφωνίες 

- Γεωργία/Κτηνοτροφία και Κλιματική Αλλαγή 

- Περιβαλλοντική Διαχείριση Αγροδιατροφικής Αλυ¬ 
σίδας 

- Βιώσιμη Τουριστική Ανάπτυξη 

- Διαχείριση Ενεργειακών Αναγκών 

- Ανανεώσιμες Πηγές Ενέργειας 

- Βιώσιμη Ανάπτυξη και Παγκοσμιοποίηση 

- Περιβάλλον, Οικονομική Ανάπτυξη και Κοινωνική 
Συνοχή 

-Τεχνολογική ανάπτυξη: Περιβάλλον και Κοινωνία 

- Δημοκρατία και Ανάπτυξη 

- Αποτίμηση Περιβαλλοντικού Κόστους και Οφέλους 

- Ανάλυση Κόστους Οφέλους 

- Επιλογή Επιτοκίου Προεξόφλησης 

- Δείκτες βιώσιμης ανάπτυξης φυσικού κεφαλαίου 

- Εκτίμηση Κοινωνικού Κόστους Άνθρακα 

- Περιβαλλοντική Λογιστική 

- Πρασίνισμα Εθνικών Λογαριασμών 

- Πράσινες Προμήθειες 

- Εταιρική Κοινωνική Ευθύνη και Εκθέσεις ΕΚΕ 

- Κοινωνικές Επιχειρήσεις 

- Βιώσιμη Διαχείριση Περιβάλλοντος και Φυσικών 
Πόρων 

- Περιβαλλοντική Πιστοποίηση 

- Πράσινα Χρηματοοικονομικά Εργαλεία 

- Πράσινα Προϊόντα και Πράσινες Αγορές 

Άρθρο 2 

Κατηγορίες Μελών και Υποχρεώσεις/Δικαιώματα 

Το Εργαστήριο στελεχώνεται από τις παρακάτω κα¬ 
τηγορίες μελών. 

ί. Τακτικά Ερευνητικά Μέλη (ΡυΙΙ ΗθβθβιτΡι ΜθιηόθΓΒ) 

Τακτικά Ερευνητικά Μέλη μπορούν να είναι μέλη του 
Δ.Ε.Π. του Ε.Ε.Π. και του Ε.ΔΙ.Π. του τμήματος Οικονομι¬ 
κών Επιστημών των οποίων το γνωστικό αντικείμενο 
(όπως προσδιορίζεται από το ΦΕΚ διορισμού και/ή το 
δημοσιευμένο ερευνητικό έργο) ανήκει στο γνωστικό 
αντικείμενο του Εργαστηρίου όπως προσδιορίζεται στο 
άρθρο 1 του παρόντος Κανονισμού Λειτουργίας. 

Μ. Τακτικά Συνεργαζόμενα Μέλη (ΓυΙΙ Α55οα3ΐθ 
ΜθιηόθΓΒ) 

Τακτικά συνεργαζόμενα μέλη μπορούν να είναι μέλη 
του Δ.Ε.Π. του Ε.Ε.Π. και του Ε.ΔΙ.Π. του τμήματος Οικο- 

νομικών Επιστημών των οποίων το γνωστικό αντικείμενο 
(όπως προσδιορίζεται από το ΦΕΚ διορισμού και/ή το 
δημοσιευμένο ερευνητικό έργο) δεν ανήκει άμεσα στο 
γνωστικό αντικείμενο του Εργαστηρίου όπως προσδι¬ 
ορίζεται στο άρθρο 1 του παρόντος Κανονισμού Λει¬ 
τουργίας, αλλά ανήκει σε οποιοδήποτε άλλο θεραπεύει 
το τμήμα Οικονομικών Επιστημών. 

Δικαιώματα 

ΤαΤακτικά Ερευνητικά και Συνεργαζόμενα Μέλη: 

- Έχουν το δικαίωμα δωρεάν χρήσης όλων των φυσι¬ 
κών πόρων και χώρων του Εργαστηρίου (π.χ. τεχνολο¬ 
γικό εξοπλισμό, βιβλία, άρθρα, εοίΐννθΓθ κτλ). 

- Έχουν προτεραιότητα πρόσβασης και χρήσης των 
φυσικών πόρων και χώρων του Εργαστηρίου σε σχέση 
με όλες τις άλλες κατηγορίες μελών. 

- Συνεργάζονται σε δραστηριότητεςτου Εργαστηρίου 
(π.χ. ερευνητικές, συμβουλευτικές και διδακτικές, συνέ¬ 
δρια, ημερίδες κτλ.) για την επίτευξη των στόχων του. 

- Καταθέτουν ερευνητικές προτάσεις σε εθνικούς και 
διεθνείς φορείς μέσω του εργαστηρίου. 

- Ετοιμάζουν σεμιναριακό υλικό το οποίο θα διατίθεται 
επί πληρωμή μέσω της ιστοσελίδας του Εργαστηρίου 
και θα φέρει τα διακριτικά του. Η τιμή διάθεσης του 
σεμιναριακού υλικού καθορίζεται μεταξύ του Τακτικού 
Ερευνητικού Μέλους και του/της Διευθυντή/ντριας του 
Εργαστηρίου. Το Τακτικό Ερευνητικό Μέλος δικαιούται 
το 70% της τιμής πώλησης του σεμιναριακού υλικού. 

- Ανάλογα με τη συμμετοχή τους στις δραστηριότητες 
και την προσφορά τους στην επίτευξη των στόχων του 
Εργαστηρίου, θα χρηματοδοτούνται στις ερευνητικές 
τους δραστηριότητες μετά από απόφαση του/της Διευ- 
θυντή/τριαςτου Εργαστηρίου. 

- Παρουσιάζουν το βιογραφικό τους και τις εκπαιδευ¬ 
τικές και ερευνητικές τους δραστηριότητες στην ιστο¬ 
σελίδα του Εργαστηρίου. 

Υποχρεώσεις 

ΤαΤακτικά Ερευνητικά και Συνεργαζόμενα Μέλη υπο- 
χρεούνται: 

- Να τηρούν τον Κανονισμό και τον Κώδικα Δεοντολο¬ 
γίας του Εργαστηρίου (Παράρτημα). 

- Να συμμετέχουν και να υποστηρίζουν ενεργά τις 
δραστηριότητεςτου Εργαστηρίου. 

- Να καταθέτουν και να επικαιροποιούν σε τακτά 
χρονικά διαστήματα το βιογραφικό τους και όλες τις 
ερευνητικές τους δραστηριότητες στην ιστοσελίδα του 
Εργαστηρίου. 

- Να προβάλλουν τη συμμετοχή τους στο Εργαστή¬ 
ριο με αναφορά του ονόματος του είτε στην Ελληνική 
είτε στην Αγγλική γλώσσα σε όλες τις επικοινωνίες τους 
(π.χ. στην υπογραφή τους κατά την έντυπη και ηλεκτρο¬ 
νική αλληλογραφία). 

- Σε περίπτωση χρηματοδότησης από το Εργαστήριο 
μέρους της ερευνητικής τους δραστηριότητας ή εγ¬ 
γραφής τους σε συνέδριο, πρέπει να γίνεται αναφορά 
του Εργαστηρίου τόσο στην παρουσίαση όσο και στη 
δημοσίευση σε πρακτικά του συνεδρίου ή σε ειδική έκ¬ 
δοση του συνεδρίου ή σε επιστημονικό περιοδικό. Συ¬ 
γκεκριμένα, θα πρέπει να υπάρχει η φράση «Η παρούσα 
έρευνα υποστηρίζεται οικονομικά από το Εργαστήριο 


Οικονομικών και Διαχείρισης της Βιώσιμης Ανάπτυξης 
του τμήματος Οικονομικών Επιστημών του Πανεπιστη¬ 
μίου Μακεδονίας» για ελληνική παρουσίαση/δημοσί¬ 
ευση και «ΤΙίθ ρΓθ5θηΐ ι'Θ5Θ3ιτΙί ί$ ίίηθηςώΙΙγ 5υρροιΤθά 
6γ ΐήθ Εςοηοιηίςε 3ηά ΜβηΒςοιτίθηΙ: οί 5υ5ΐ3ίπ301θ 
ΟθνθΙοριτίθηΐ Βθ5θ3ΐτή υηίΙ(ΕΜ5ϋ) οίΐήθ υηίνθΓ5ίΐγ 
οί Μ3ςθάοηί3, ΟΐΌθεθ» για διεθνή παρουσίαση/δημο¬ 
σίευση. Επίσης θα πρέπει να γίνεται παρουσίαση των 
διακριτικών του Εργαστηρίου σε όλες τις διαφάνειες των 
παρουσιάσεων εργασιών. 

ίϋ. Ερευνητές/ήτριες (Κθ5θ3ΐ'ςΙτθΐ'5) 

Ερευνητές μπορεί να είναι μεταπτυχιακοί φοιτητές και 
υποψήφιοι διδάκτορες του τμήματος Οικονομικών των 
οποίων το ερευνητικό αντικείμενο των διπλωματικών ή 
διδακτορικών διατριβών ανήκει στο γνωστικό αντικείμε¬ 
νο του Εργαστηρίου όπως προσδιορίζεται στο άρθρο 1 
του παρόντος Κανονισμού Λειτουργίας. 

ίν. Συνεργαζόμενες -οι Ερευνήτριες/-ές (Α55οςί3ΐθ 

Κθ5θ3ΓςΐΊΘΓ5) 

Τακτικοί συνεργαζόμενοι ερευνητές είναι υποψήφι¬ 
οι διδάκτορες του τμήματος Οικονομικών των οποίων 
το ερευνητικό αντικείμενο των διπλωματικών ή διδα¬ 
κτορικών διατριβών ανήκει στο γνωστικό αντικείμενο 
του Εργαστηρίου όπως προσδιορίζεται στο άρθρο 1 
του παρόντος Κανονισμού Λειτουργίας αλλά ανήκει σε 
οποιοδήποτε άλλο από αυτά που θεραπεύει το τμήμα. 

Δικαιώματα 

Οι Ερευνητές/ήτριες και οι συνεργαζόμενες-οι Ερευ- 
νήτριεςΛές: 

- Έχουν το δικαίωμα δωρεάν χρήσης όλων των φυσι¬ 
κών πόρων και χώρων του Εργαστηρίου (π.χ. τεχνολο¬ 
γικό εξοπλισμό, βιβλία, άρθρα, 5θίΐνν3Γθ κτλ.). 

-Συνεργάζονται σε δραστηριότητεςτου Εργαστηρίου 
(π.χ. ερευνητικές, συμβουλευτικές και διδακτικές, συνέ¬ 
δρια, ημερίδες κτλ) για την επίτευξη των στόχων του. 

- Συμμετέχουν στην κατάθεση ερευνητικών προτά¬ 
σεων σε εθνικούς και διεθνείς φορείς μέσω του εργα¬ 
στηρίου. 

- Ετοιμάζουν σεμιναριακό υλικό το οποίο θα διατίθεται 
επί πληρωμή μέσω της ιστοσελίδας του Εργαστηρίου 
και θα φέρει τα διακριτικά του. Η τιμή διάθεσης του σε- 
μιναριακού υλικού καθορίζεται μεταξύ του Ερευνητικού 
Μέλους και του/της Διευθυντή/ντριας του Εργαστηρίου. 
Το Ερευνητικό Μέλος δικαιούται το 70% της τιμής πώ¬ 
λησης του σεμιναριακού υλικού. 

-Ανάλογα με τη συμμετοχή τους στις δραστηριότητες 
και την προσφορά τους στην επίτευξη των στόχων του 
Εργαστηρίου, θα χρηματοδοτούνται στις ερευνητικές 
τους δραστηριότητες μετά από απόφαση του/της Διευ- 
θυντή/τριαςτου Εργαστηρίου. 

- Παρουσιάζουν το βιογραφικό τους και τις εκπαιδευ¬ 
τικές και ερευνητικές τους δραστηριότητες στην ιστο¬ 
σελίδα του Εργαστηρίου. 

Υποχρεώσεις 

Οι Ερευνητές/ήτριες υποχρεούνται: 

- Να τηρούν τον Κανονισμό και τον Κώδικα Δεοντολο¬ 
γίας του Εργαστηρίου (Παράρτημα). 

- Να συμμετέχουν και να υποστηρίζουν ενεργά τις 
δραστηριότητεςτου Εργαστηρίου. 

- Να καταθέτουν και να επικαιροποιούν σε τακτά 
χρονικά διαστήματα το βιογραφικό τους και όλες τις 
ερευνητικές τους δραστηριότητες στην ιστοσελίδα του 
Εργαστηρίου. 

- Να προβάλλουν τη συμμετοχή τους στο Εργαστή¬ 
ριο με αναφορά του ονόματος του είτε στην Ελληνική 
είτε στην Αγγλική γλώσσα σε όλες τις επικοινωνίες τους 
(π.χ. στην υπογραφή τους κατά την έντυπη και ηλεκτρο¬ 
νική αλληλογραφία). 

- Σε περίπτωση χρηματοδότησης από το Εργαστήριο 
μέρους της ερευνητικής τους δραστηριότητας ή εγ¬ 
γραφής τους σε συνέδριο, πρέπει να γίνεται αναφορά 
του Εργαστηρίου τόσο στην παρουσίαση όσο και στη 
δημοσίευση σε πρακτικά του συνεδρίου ή σε ειδική έκ¬ 
δοση του συνεδρίου ή σε επιστημονικό περιοδικό. Συ¬ 
γκεκριμένα, θα πρέπει να υπάρχει η φράση «Η παρούσα 
έρευνα υποστηρίζεται οικονομικά από το Εργαστήριο 
Οικονομικών και Διαχείρισης της Βιώσιμης Ανάπτυξης 
του τμήματος Οικονομικών Επιστημών του Πανεπιστη¬ 
μίου Μακεδονίας» για ελληνική παρουσίαση/δημοσί¬ 
ευση και «ΤΕιθ ρΓθ5θηΐ Γθ5θ3ΓεΗ ί5 ΤίηΒηείθΙΙγ 5υρροιΤθά 
6γ ΐήθ Εεοηοιηίςε 3ηά Μβηβςεηηθηΐ: οί 5υ5ΐ3ίη301θ 
ΟθνθΙοριτίθηΐ Ρθ5Θ3ιτΙί ΕΙηίΐ (ΕΜ5ϋ) οίΐήθ υηίνθΓ5ίΐγ 
οί Μ3εθάοηί3, Οτθθεθ» για διεθνή παρουσίαση/δημο¬ 
σίευση. Επίσης θα πρέπει να γίνεται παρουσίαση των 
διακριτικών του Εργαστηρίου σε όλες τις διαφάνειες των 
παρουσιάσεων εργασιών. 

ν. Συνεργαζόμενα Μέλη (Α55οα3ΐθ Μθιπ6θγ5) 

Συνεργαζόμενα Μέλη μπορούν να είναι μέλη του ΔΕΠ 
του ΕΕΠ και του ΕΔΙΠ άλλων τμημάτων του Πανεπιστη¬ 
μίου Μακεδονίας ή άλλων πανεπιστημίων της Ελλάδας 
ή του εξωτερικού ανεξάρτητα από το επιστημονικό 
αντικείμενο τους. Τα Συνεργαζόμενα Μέλη θα πρέπει 
να συνεργάζονται είτε με τον/ην Διευθυντή/ντρια είτε με 
άλλα μέλη του Εργαστηρίου (Τακτικά Ερευνητικά Μέλη, 
Ερευνητικά Μέλη, Τακτικά Συνεργαζόμενα Μέλη, Τακτι¬ 
κοί Συνεργαζόμενοι/ες Ερευνητές/τριες) για να αποκτή¬ 
σουν την ιδιότητα του μέλους. 

νί. Συνεργαζόμενοι/ες Ερευνητές/τριες (Α55θα3ΐθ 

ΚΘ5Θ3ΙΤ|ΊΘΙ'5) 

Συνεργαζόμενοι/ες Ερευνητές/τριες μπορεί να είναι 
μεταπτυχιακοί φοιτητές και υποψήφιοι διδάκτορες άλ¬ 
λων τμημάτων του Πανεπιστημίου Μακεδονίας ή άλλων 
πανεπιστημίων της Ελλάδας ή του εξωτερικού ανεξάρ¬ 
τητα από το επιστημονικό αντικείμενό τους. Οι Συνεργα- 
ζόμενοι/ες Ερευνητές/τριες θα πρέπει να συνεργάζονται 
είτε με τον/ην Διευθυντή/ντρια είτε με άλλα μέλη του 
Εργαστηρίου (Τακτικά Ερευνητικά Μέλη, Ερευνητές/ 
ήτριες, Τακτικά Συνεργαζόμενα Μέλη, Τακτικοί Συνερ- 
γαζόμενοι/ες Ερευνητές/ήτριες) για να αποκτήσουν την 
ιδιότητα του μέλους. 

Δικαιώματα 

- Συνεργάζονται σε δραστηριότητες του Εργαστηρίου 
(π.χ. ερευνητικές, συμβουλευτικές και διδακτικές, συνέ¬ 
δρια, ημερίδες κτλ.) για την επίτευξη των στόχων του. 

- Συμμετέχουν στην κατάθεση ερευνητικών προτά¬ 
σεων σε εθνικούς και διεθνείς φορείς μέσω του εργα¬ 
στηρίου. 

- Ετοιμάζουν σεμιναριακό υλικό το οποίο θα διατίθεται 
επί πληρωμή μέσω της ιστοσελίδας του Εργαστηρίου. 


Η τιμή διάθεσης του σεμιναριακού υλικού καθορίζεται 
μεταξύ του Συνεργαζόμενου Μέλους και του/της Διευθυ- 
ντή/ντριαςτου Εργαστηρίου.ΤοΣυνεργαζόμενο Μέλος 
δικαιούται το 70% της τιμής πώλησης του σεμιναριακού 
υλικού. 

Υποχρεώσεις 

Τα Συνεργαζόμενα Μέλη υποχρεούνται: 

Να τηρούν τον Κανονισμό και τον Κώδικα Δεοντολο¬ 
γίας του Εργαστηρίου (Παράρτημα). 

νϋ. Επισκέπτες Ερευνητές/ήτριες (νί5ίΐίη9 Βθ5θ3ΐτή 
Α550α3ΐθ5) 

Είναι Επισκέπτες Ερευνητές/ήτριες από άλλα εκπαιδευ¬ 
τικά ιδρύματα ή ερευνητικά κέντρα από την Ελλάδα ή το 
εξωτερικό ανεξάρτητα από το επιστημονικό αντικείμενο 
τους. Οι επισκέπτες ερευνητές μπορούν να είναι μέλη 
του Εργαστηρίου για τη χρονική περίοδο της επίσκεψής 
τους. Οι επισκέπτες ερευνητές θα πρέπει να καταθέσουν 
αίτηση ένταξης τους στο Εργαστήριο ως Επισκέπτες 
Ερευνητές τουλάχιστον έξι μήνες πριν από τη σχεδια¬ 
ζόμενη επίσκεψη τους στο Πανεπιστήμιο Μακεδονίας. 

Δικαιώματα 

Οι Επισκέπτες Ερευνητές/ήτριες: 

- Έχουν τη δυνατότητα να χρησιμοποιούν δωρεάν 
τους χώρους και μέρος του εξοπλισμού του εργαστηρίου 
(π.χ. γραφείο και Η/Υ). Για τη χρήση του τεχνολογικού 
εξοπλισμού απαιτείται έγγραφη άδεια από τον/ην Διευ- 
θυντή/ντριατου Εργαστηρίου. 

- Έχουν πρόσβαση στις ηλεκτρονικές πηγές της βιβλιο¬ 
θήκης του Πανεπιστημίου. 

- Συνεργάζονται σε δραστηριότητεςτου Εργαστηρίου 
(π.χ. ερευνητικές, συμβουλευτικές και διδακτικές, συνέ¬ 
δρια, ημερίδες κτλ) για την επίτευξη των στόχων του. 

- Συμμετέχουν στην κατάθεση ερευνητικών προτά¬ 
σεων σε εθνικούς και διεθνείς φορείς μέσω του εργα¬ 
στηρίου. 

- Ετοιμάζουν σεμιναριακό υλικό το οποίο θα διατίθεται 
επί πληρωμή μέσω της ιστοσελίδας του Εργαστηρίου. 
Η τιμή διάθεσης του σεμιναριακού υλικού καθορίζεται 
μεταξύ του/ης Επισκέπτη Ερευνητή/τριας και του/της 
Διευθυντή/ντριας του Εργαστηρίου. Ο/Η Επισκέπτης 
Ερευνητής/τρια δικαιούται το 70% της τιμής πώλησης 
του σεμιναριακού υλικού. 

Υποχρεώσεις 

Οι Επισκέπτες Ερευνητές/ήτριες υποχρεούνται: 

Να τηρούν τον Κανονισμό και τον Κώδικα Δεοντολο¬ 
γίας του Εργαστηρίου (Παράρτημα). 

ί. Επίτιμα Μέλη (Ηοπογβγυ ΜθιηόθΓΒ) 

Επίτιμα Μέλη μπορεί να είναι εξέχοντες ερευνητές/ 
ακαδημαϊκοί και προσωπικότητες στο γνωστικό αντικεί¬ 
μενο του Εργαστηρίου όπως προσδιορίζεται στο άρθρο 1 
του παρόντος Κανονισμού Λειτουργίας, από την Ελλάδα 
ή το εξωτερικό ή πρώην μέλη του Εργαστηρίου τα οποία 
συνεισέφεραν σημαντικά στην ανάπτυξη του Εργαστη- 
ρίου.Τα Επίτιμα Μέλη ορίζονται μετά από απόφαση του 
Διευθυντή/ντριας. 

Μ. Εθελοντές/ντριες Μέλη (νοΙυηΐθθΐ-5) 

Εθελοντές/ντριες Μέλη μπορεί να είναι προπτυχιακοί 
ή μεταπτυχιακοί φοιτητές/τριες του τμήματος Οικονο¬ 
μικών Επιστημών που επιθυμούν να βοηθήσουν στις 

δραστηριότητες του Εργαστηρίου (π.χ. έρευνες, συνέ¬ 
δρια, ημερίδες) για να αποκτήσουν σχετική εμπειρία. 
Η συνεισφορά των Εθελοντών Μελών αναγνωρίζεται και 
λαμβάνουν σχετικές βεβαιώσεις για την συμμετοχή τους 
στις δραστηριότητες του Εργαστηρίου. 

Άρθρο 3 

Εγγραφή και Διαγραφή Μελών 

Για την Εγγραφή Μέλους στο Εργαστήριο «Οικονομικά 
και Διαχείριση της Βιώσιμης Ανάπτυξης» («Εςοηοιτιίς5 
3πά Μ3Π39θΐτΐθηΐοί5υ5ΐ3ίη30Ιθ ΟθνθΙοριτίθηΐ (ΕΜ5ϋ)» 
Βθ5Θ3ιτΓι ΙΙηίΐ) του τμήματος Οικονομικών Επιστημών 
του Πανεπιστημίου Μακεδονίας απαιτείται: 

- Η συμπλήρωση και κατάθεση της σχετικής αίτησης. 

- Η επισύναψη Αναλυτικού Βιογραφικού Σημειώματος 
σε αρχείο ράί. 

- Η επισύναψη ενός Σύντομου Βιογραφικού Σημειώ¬ 
ματος σε αρχείο ννοιχΙ. 

- Η επισύναψη μιας φωτογραφίας ταυτότητας. 

Η αίτηση γίνεται αποδεκτή ή όχι από τον/ην Διευθυ- 
ντή/ντρια του Εργαστηρίου μέσα σε διάστημα 30 ημε¬ 
ρών. Σε περίπτωση μη αποδοχήςτης αίτησης, κατατίθε¬ 
ται έγγραφη τεκμηρίωση για την απόρριψη της μέσα σε 
διάστημα 30 ημερών. 

Ένα μέλος διαγράφεται από το Εργαστήριο όταν: 

-Δεν τηρεί τον Κώδικα Δεοντολογίας του Εργαστηρίου 
(Παράρτημα). 

- Έχει χάσει την ιδιότητα με την οποία ενεγράφη ως 
μέλος (Δ.Ε.Π., Ε.Ε.Π., Ε.ΔΙ.Π., μεταπτυχιακός και διδακτο¬ 
ρικός φοιτητής). 

- Δεν έχει ενεργή συμμετοχή στις δραστηριότητες του 
Εργαστηρίου για διάστημα μεγαλύτερο του ενός έτους. 

- Δεν έχει επιστρέφει ή επέστρεψε με βλάβη δανει¬ 
ζόμενο εξοπλισμό στο διάστημα που αναφέρεται στο 
έντυπο παραλαβής/παράδοσης και δεν το έχει αντικα¬ 
ταστήσει. 

- Όταν λήξει ο χρόνος ισχύος της εγγραφής του. 

Άρθρο 4 

Κώδικας Δεοντολογίας 

Τα μέλη του Εργαστηρίου «Οικονομικά και Διαχείριση 
της Βιώσιμης Ανάπτυξης» του τμήματος Οικονομικών 
Επιστημών του Πανεπιστημίου Μακεδονίας οφείλουν 
να τηρούν τον Κώδικα Δεοντολογίας του Εργαστηρίου 
όπως εξειδικεύεται στο Παράρτημα. 

Άρθρο 5 

Συμβουλευτική Επιστημονική Επιτροπή 

(ΑάνίΒίης δείθπΐίίίε Έοιπιηίηθθ) 

1. Για την υποστήριξη των δράσεων του Εργαστηρί¬ 
ου συγκροτείται με πρωτοβουλία και ευθύνη του/της 
Διευθυντή/ντριας συμβουλευτικό όργανο με τίτλο Συμ¬ 
βουλευτική Επιστημονική Επιτροπή (Αάνί5ίη9 δςίθπΐίίίς 
Έοηηπηίΐΐθθ). Η Επιτροπή αποτελείται από τον/ην Διευθυ- 
ντή/τρια του Εργαστηρίου, ερευνητές αναγνωρισμένου 
κύρους και υψηλόβαθμα στελέχη δημόσιων και ιδιωτι¬ 
κών οργανισμών και επιχειρήσεων με αναγνωρισμένη 
συνεισφορά στο γνωστικό αντικείμενο του Εργαστηρίου 
όπως προσδιορίζεται στο άρθρο 1 του παρόντος Κανο¬ 
νισμού Λειτουργίας. 


2. Η Επιτροπή συνεισφέρει στην αναζήτηση και εξα¬ 
σφάλιση συνεργασιών, στον καθορισμό ερευνητικών 
προτεραιοτήτων καθώς και στην ανάπτυξη των εσόδων 
του Εργαστηρίου καθώς και σε όλες τις κύριες δραστη- 
ριότητές του. 

3. Ο/Η Διευθυντής/τρια του Εργαστηρίου είναι μόνιμο 
μέλος και προεδρεύει της Επιτροπής Γνωμοδότησης ενώ 
είναι και υπεύθυνος/η για τη σύνθεση (ορισμό μελών) 
και λειτουργία της (συνεδριάσεις - ρόλος). 

4. Ο ελάχιστος αριθμός μελών της Επιτροπής είναι 5 
ενώ ο μέγιστος αριθμός είναι Π .Τα μέλη της Επιτροπής 
συμμετέχουν εθελοντικά και χωρίς αμοιβή. Η διάρκεια 
της θητείας των μελών της Επιτροπής είναι τρία χρόνια 
ενώ η ανανέωση της θητείας του εκάστοτε μέλους μετά 
την τριετία ή παύση πριν τη λήξη της θητείας του απο- 
φασίζεται από τον/ην Διευθυντή/ντρια του Εργαστηρίου. 

5. Η Συμβουλευτική Επιστημονική Επιτροπή συγκρο¬ 
τείται το δυνατόν συντομότερο, αλλά η συγκρότηση της 
δεν αποτελεί προϋπόθεση λειτουργίας του Εργαστηρίου. 

ΠΑΡΑΡΤΗΜΑ: ΚΩΔΙΚΑΣ ΔΕΟΝΤΟΛΟΓΙΑΣ 

Τα μέλη του Εργαστηρίου με τίτλο «Οικονομικά και 
Διαχείριση της Βιώσιμης Ανάπτυξης» «Εςοηοιηίεε 3ης) 
Μ3Π39θΓΤΊθηΐ οί 5υ5ΐ3ίπ301θ ΟθνθΙοριτίθηΐ (ΕΜ5ϋ)» 
Βθ5β3ΓεΓι ΕΙηίΐ του τμήματος Οικονομικών Επιστημών 
του Πανεπιστημίου Μακεδονίας δεσμεύονται να τηρούν 
και να προωθούν υψηλά πρότυπα επαγγελματικής και 
ακαδημαϊκής δεοντολογίας. Πιο συγκεκριμένα δεσμεύ¬ 
ονται για την τήρηση των κάτωθι: 

Τιμιότητα 

Να είναι ειλικρινή στην αναφορά δεδομένων, αποτε¬ 
λεσμάτων, μεθόδων και διαδικασιών, καθώς και το καθε¬ 
στώς δημοσίευσης. Δεν κατασκευάζουν ή παραποιούν 
τα δεδομένα. Δεν εξαπατούν τους συναδέλφους, το Πα¬ 
νεπιστήμιο ή το δημόσιο. 

Αντικειμενικότητα 

Να προσπαθούν για την αποφυγή στρεβλώσεων κατά 
τον πειραματικό σχεδίασμά, ανάλυση δεδομένων, την 
ερμηνεία των δεδομένων, την αξιολόγηση από συνα¬ 
δέλφους, τη συγγραφή προτάσεων για επιχορήγηση 
και άλλες πτυχές της έρευνας, όπου η αντικειμενικότητα 
αναμένεται ή απαιτείται. Θα πρέπει να αποφευχθούν ή να 
ελαχιστοποιηθούν η προκατάληψη και η παραπλάνηση. 

Ακεραιότητα 

Να τηρούν τις υποσχέσεις και τις συμφωνίες τους και 
να ενεργούν με ειλικρίνεια. 

Επιμέλεια 

Να είναι όσο το δυνατό πιο επιμελείς για την αποφυγή 
λαθών που εκθέτουν το Εργαστήριο. Διατηρούν αρχεία 
των ερευνητικών τους δραστηριοτήτων που αφορούν 
στη συλλογή δεδομένων, στο σχεδίασμά της έρευνας, 
καθώς και στην αλληλογραφία με τους οργανισμούς (π.χ. 
οργανωτικές επιτροπές συνεδρίων ή περιοδικά). 

Ειλικρίνεια 

Να μοιράζονται δεδομένα, τα αποτελέσματα, τις ιδέ¬ 
ες, τα εργαλεία, τους πόρους και να είναι ανοιχτοί στην 
κριτική και τις νέες ιδέες. 

Σεβασμό της πνευματικής ιδιοκτησίας 

Να σέβονται τα δικαιώματα που αφορούν σε διπλώ¬ 
ματα ευρεσιτεχνίας, πνευματικά δικαιώματα, και άλλες 

μορφές πνευματικής ιδιοκτησίας. Τα μέλη δεν χρησι¬ 
μοποιούν αδημοσίευτα δεδομένα, μεθόδους, ή αποτε¬ 
λέσματα χωρίς την άδεια των ιδιοκτητών τους. Δίνουν 
την απαιτούμενη αναγνώριση ή πίστωση κάνοντας τις 
σχετικές αναφορές στην έρευνα ενώ αποφεύγουν τη 
λογοκλοπή. 

Υπεύθυνη Καθοδήγηση 

Να βοηθούν στην εκπαίδευση και καθοδήγηση των 
φοιτητών. Προωθούν την ευημερία τους και τους επιτρέ¬ 
πουν να λαμβάνουν τις δικές τους αποφάσεις. 

Σεβασμός στους Συναδέλφους 

Να σέβονται τους συναδέλφους και να τους αντιμε¬ 
τωπίζουν δίκαια. 

Κοινωνική Ευθύνη 

Να προσπαθούν για την προώθηση του κοινωνικού 
καλού και την πρόληψη ή την άμβλυνση των κοινωνικών 
βλαβών μέσω της έρευνας, της δημόσιας εκπαίδευσης, 
και της ακεραιότητας. 

Απαγόρευση των διακρίσεων 

Να αποφεύγουν τις διακρίσεις εις βάρος των συνα¬ 
δέλφων ή των φοιτητών με βάση το φύλο, τη φυλή, την 
εθνικότητα, ή άλλους παράγοντες που δεν σχετίζονται 
με την επιστημονική επάρκεια και την ακεραιότητά τους. 

Δεξιότητα 

Να διατηρούν και βελτιώνουν την επαγγελματική τους 
επάρκεια και τεχνογνωσία μέσω της διά βίου εκπαίδευ¬ 
σης και της μάθησης και λαμβάνουν μέτρα για την προ¬ 
ώθηση της επιστήμης του μάρκετινγκ. 

Νομοθεσία 

Να γνωρίζουν και να τηρούν τη σχετική νομοθεσία 
και τους κανονισμούς του Πανεπιστημίου Μακεδονίας. 

Θέματα Προστασίας του Ανθρώπου 

Κατά τη διεξαγωγή της έρευνας και τη χρήση ανθρώ¬ 
πων/εθελοντών ελαχιστοποιούν τις επιβλαβείς συνέ¬ 
πειες και τους κινδύνους με σκοπό να μεγιστοποιήσουν 
τα οφέλη της έρευνας και επιδεικνύουν σεβασμό στην 
ανθρώπινη αξιοπρέπεια, τα προσωπικά δεδομένα, την 
προστασία της ιδιωτικής ζωής, και την αυτονομία. Επί¬ 
σης, λαμβάνουν ειδικές προφυλάξεις και άδειες για τη 
χρήση ευάλωτων πληθυσμών ως ερευνητικό δείγμα 
(π.χ. ανήλικους, ασθενείς, μετανάστες, άτομα με αναπη¬ 


ρίες κτλ.) και προσπαθούν να εξισορροπήσουν μεταξύ 
των ωφελειών της έρευνας και των προβλημάτων που 
μπορεί να δημιουργεί. 

Ανήθικες Ενέργειες 

Υπάρχουν πολλές άλλες δραστηριότητες που η νο¬ 
μοθεσία δεν ορίζει ως «παράπτωμα», αλλά οι οποίες 
εξακολουθούν να θεωρούνται από τους περισσότερους 
ερευνητές/επιστήμονες ως ανήθικες. Πρόκειται για απο¬ 
κλίσεις και μη αποδεκτές πρακτικές έρευνας οι οποίες 
περιλαμβάνουν: 

- Δημοσίευση της ίδιας εργασίας σε δύο ή περισσό¬ 
τερα διαφορετικά περιοδικά, χωρίς προηγούμενη ενη¬ 
μέρωση και εξασφάλιση έγγραφης άδειας των εκδοτών 
τους (θάίΐοΓε). 

- Υποβολή της ίδιας εργασίας σε διάφορα περιοδικά, 
χωρίς προηγούμενη ενημέρωση και εξασφάλιση έγγρα¬ 
φης άδειας των εκδοτών τους (θάίΐοι-5). 

- Η μη ενημέρωση ενός ή περισσοτέρων συνεργατών 
για την πρόθεση τους να καταθέσουν ερευνητική εργα¬ 
σία ή δίπλωμα ευρεσιτεχνίας, προκειμένου να κατοχυ¬ 
ρώσουν ότι είναι οι μοναδικοί συγγραφείς ή εφευρέτες. 

- Συζητούν με τους συναδέλφους τους εμπιστευτικά 
δεδομένα από μια εργασία που αξιολογούν για ένα πε¬ 
ριοδικό. 

- «Καθάρισμα» ή «Μασάζ» των δεδομένων χωρίς να 
αιτιολογούνται οι λόγοι επιστημονικά ή να μην αναφέ- 
ρονται στην εργασία. 

- Παραποίηση της αλήθειας σε μία αίτηση για δουλειά 
ή στο βιογραφικό σημείωμα. 

Άρθρο 6 
Έναρξη ισχύος 

Η ισχύςτης παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 7 Δεκεμβρίου 2017 
Ο Πρύτανης 
ΑΧΙΛΛΕΑΣ ΖΑΠΡΑΝΗΣ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























